*Jn13,18 Nem mindnyájatokról szólok: én tudom, kiket választottam ki, de be kell teljesednie az Írásnak: Aki az én kenyeremet eszi, az emelte fel ellenem a sarkát.*

Jézus teljesen tudatában van mindennek, tud minden még Rá váró dolgot. Igaz ez az éjszaka további eseményeire és az Őt körülvevő emberek tetteire, viselkedésére is.

Jézus volt az egyetlen ezen a földön, aki tudatosan, saját akaratból született és életének legfőbb célja a kereszthalál volt. A tudatos tervszerűséget az is aláhúzza, hogy az árulónak nevezett Júdás tettei már benne vannak a prófétai írásokban is. Ezek a prófétai iratok sokkal korábban keletkeztek, mint ahogy az esemény bekövetkezett tehát a prófécia hiteles. Megjegyzésre érdemes még az is, hogy maga Jézus választotta ki tanítványait, köztük Júdást is.

Az a tény visszavonhatatlanná tesz mindent, hogy be kell teljesedni az Írásoknak. Nem a véletlenek összjátékának eredménye a kialakult helyzet, hanem mindez Isten terve.

Istennek nem csak Jézus élete számára van terve, hanem a te életedre is. Ismered már ezt a tervet, ennek megfelelően élsz? Ha esetleg nem, még ma változtass ezen. A legjobb döntés, megéri! *Vadon Gyula*